ร้าน Yakiniku ร้านนี้อยู่ชั้น 2 ตรงหัวมุมครับ อาจจะสังเกตยากหน่อย ให้สังเกตจากร้าน Coco Ichibanya น่าจะชัดกว่าครับ ร้านจะอยู่ติดกัน ... ร้านนี้น่าจะเป็นร้านปิ้งย่างร้านเดียวใน K-Village น่าจะได้ .. แต่ถึงจะมีร้านเดียว คุณภาพเค้าก็ใช้ได้เลย

Buffet ที่นี่มีให้เลือกหลายราคา Gold 699++, Silver 499++, Classic 299++ บาท  ส่วนวันจันทร์ถึงศุกร์ช่วง 11.00-16.00 มีราคาพิเศษ 250 บาท ...  ราคานี้เราสั่งทั้ง BBQ หรือชาบูก็ได้นะครับ คือสามารถกินได้ทั้งปิ้งย่างและชาบู โดยไม่ต้องจ่ายเพิ่มแล้ว  ถ้าไปกันหลายคนก็มีห้องส่วนตัวให้ จุได้ประมาณ 10 คนสบายๆ  ไม่เสียเงินค่าห้องเพิ่ม

วันก่อนที่ไปกินกับเพื่อนๆ เลือกกิน buffet แบบ Gold (699++) ซึ่งก็เลือกไม่ผิดครับสำหรับแก๊งมนุษย์กินเนื้อที่ไปด้วย ... ไม่ได้สั่งเนื้อหมู/ไก่/กุ้งที่สั่งได้เลยซักอย่าง สั่งแต่เนื้อวัวทุกส่วน ฮ่าๆ  เรตติ้งที่ให้คงต้องหมายถึงตัวเนื้ออย่างเดียวนะครับ (มีเพื่อนที่ออฟฟิศเคยไปทานมาเหมือนกัน แต่ไม่ได้เป็นคนทานเนื้อ บอกว่าหมูร้านนี้ไม่เวิร์ค .. แต่ผมไม่ลอง)

เนื่องจากทานเนื้อได้ทุกคนเลยสั่งเนื้อวัวทุกแบบ พนักงานก็จัดมาชุดใหญ่ มาเป็นคอนโดสูงเลย พร้อมบอกว่าสามารถคืนได้ถ้าทานไม่หมด  แจ๋วเลยครับ


- เนื้อวัวส่วนต่างๆ ... ถ้าเป็นคนชอบทานเนื้อวัว หรือเนื้อแกะแล้ว  เนื้อของร้านนี้ค่อนข้างคุณภาพดีมากครับ มันแทรกเยอะดี เนื้อส่วนที่เด็ดสุดจะเป็น เนื้อสันนอก เนื้อสันปีก และเนื้อ sirloin ตามลำดับ แนะนำๆ ครับ

- Sushi/Sashimi ไม่ work เลย ถ้าจะเลือกบุฟเฟ่ต์แบบ 699 เพราะต้องการได้อาหารญี่ปุ่นแล้ว ขอให้เปลี่ยนใจครับ เพราะปลาไม่ค่อยสด สั่งมาให้คุ้มราคา/กินเล่นพอ ... Sushi ข้าวเยอะไปเยอะครับ ไม่แนะนำให้สั่ง ตัดกำลังสุดๆ อิอิ

- ปิดท้ายด้วยของหวาน  มีให้เลือก 3 อย่าง เต้าฮวยฟรุตสลัด, น้ำแข็งใสถั่วแดง, สาคู Melon ... ผมไม่ได้ลองเต้าฮวยฟรุตสลัดเลยไม่รู้ว่าเป็นไง แต่บอกได้ว่าน้ำแข็งใสถั่วแดงอร่อยกว่าสาคู Melon

[เครื่องดื่ม]
ราคารวมในบุฟเฟ่ต์เรียบร้อยแล้ว มีให้เลือกเช่น ชาเขียว น้ำอัดลม (สไปร์ท, โค้ก, ฯลฯ) ...  พวกน้ำอัดลมที่นี่ค่อนข้างดี ซ่าครับ ไม่ได้หวานและไม่ซ่าเหมือนบางร้าน

อย่างที่บอก มื้อนี้ไม่มีสั่งเนื้อหมู เนื้อไก่เลย ... ซัดกันเนื้อวัวล้วนๆ :D  บุฟเฟ่ต์แบบ 699++ บาท ผมว่าคุ้มครับ เมนูอาหารเยอะมากๆๆ และคุณภาพค่อนข้างดีครับ  ตอนนี้ผมชอบร้านนี้เป็นอันดับต้นๆ เลยแล้วกันสำหรับแบบบุฟเฟ่ต์ (ทั้งๆ ที่เพิ่งมาทานร้านนี้เป็นครั้งแรก)

ราคา 699++ ก็จะออกมาคนละ 823 บาทครับ ยกนิ้วให้เลยสำหรับร้านนี้ ... สรุปคือ ถ้าคุณตั้งงบไว้ว่าจะทานปิ้งย่างดีๆ และเป็นบุฟเฟ่ต์ซัก 800 บาท ผมว่าควรมาลองร้านนี้ดูครับ เพราะผมเริ่มติดใจมาก

ปล. เห็นป้ายหน้าร้านเขียนว่าถ้ามีบัตร True You จะได้ส่วนลด 30% สำหรับเนื้อมัตสึซากะ​ (ที่สั่งแยก เพราะไม่ได้รวมอยู่ในบุฟเฟ่ต์ ... ราคาที่ละประมาณพันกว่าบาท)
ปล.2 โคจิจาง (ผมไม่รู้ว่ามันควรเรียกภาษาไทยว่าอะไร แต่ผมเรียกมันว่าน้ำพริกเผามาตลอด) ปกติที่เห็นร้านอื่นก็จะมีแค่แบบเดียว  แต่ร้านนี้มีให้เลือก 3 แบบ Original, Sweet และแบบ B.B.Q  ... ผมใส่แบบ Original ก็อร่อยตามปกติ (ไม่ได้ลองแบบอื่น)
